Pentagon poručio Bijeloj kući da ne politizuje vojsku
Pentagon tells White House to keep military out of politics, after someone from White House directed Navy to keep warship USS John S. McCain 'out of sight' when President Donald Trump visited Japan
Pentagon je poručio Bijeloj kući da vojsku ne uvlači u politiku, nakon što je iz Bijele kuće naloženo mornarici da vojni brod američke mornarice USS Džon Mekejn pomjeri iz vidokruga tokom posjete američkog predsjednika Donalda Trumpa Japanu. "Sekretar Šenahan je u petak 31. maja naložio svom šefu kabineta da razgovara sa Vojnom kancelarijom Bijele kuće i da potvrdi stav da Sekretarijat za odbranu neće biti ispolitizovan", saopštio je u nedjelju Šenahanov portparol . Šenahanov šef kabineta , kako je saopštio Bućino, prenio je tu poruku Bijeloj kući. "Vojska ne može da se politizuje. Te stvari ozbiljno shvatamo, i ja i drugi ćemo se ozbiljno pozabaviti time", rekao je Šenahan novinarima na putu za Seul. Dnevnik Vols strit džurnal prvi je izvijestio o direktivi da se "sakrije" vojni brod koji nosi ime članova porodice Mekejn. Šenahan je potvrdio u nedjelju da je Vojna kancelarija Bijele kuće direktno naložila Sedmoj floti, zaduženoj za pomorske operacije u zapadnom Pacifiku, da ratni brod sakrije iz Trumpovog vidokruga. "Ta direktiva nije izvršena", rekao je Šanahan. Potvrdio je i da je posada bila slobodna za praznike i da nije učestvovala u događajima vezanim za Trumpovu posjetu. Šef Pentagona rekao je i da je prije nekoliko dana razgovarao sa udovicom senatora Džona Mekejna, ali je odbio da iznese detalje "privatnog razgovora" USS Mekejn je prvobitno bio imenovan po ocu i dedi pokojnog senatora, koji su bili admirali, a sada se tim imenom odaje počast svoj trojici. Odnos senatora Džona Mekejna i predsjednika Donalda Trumpa često je bio obeilježen sukobima, a američki lider nastavio je da kritikuje Mekejna i poslije njegove smrti.